|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus  2016 m. vasario 25 d. |
| įsakymu Nr.  AD1-537 |

**KLAIPĖDOS MIESTO PAPLŪDIMIŲ RADIOFIKAVIMO PRIEMONIŲ SU PRISTATYMU IR MONTAVIMU skelbiamo MAŽOS VERTĖS PIRKIMO SĄLYGŲ APRAŠAS**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ KVALIFIKACIJOS REIKALAVIMAI |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ APRAŠO PAAIŠKINIMAS IR PATIKSLINIMAS |
| VIII. | SUSIPAŽINIMO SU PASIŪLYMAIS PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ VERTINIMAS |
| XI. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| XII. | GINČŲ NAGRINĖJIMO TVARKA |
| XIII. | PIRKIMO SUTARTIES SĄLYGOS |
|  | PRIEDAI: |

1 priedas – Pasiūlymo forma;

2 priedas – Techninė specifikacija.

**I SKYRIUS**

**BENDROSIOS NUOSTATOS**

1. Klaipėdos miesto savivaldybės administracija(Biudžetinė įstaiga, Liepų g. 11, LT-91502 Klaipėda, tel. (8 46) 39 60 66, faks. (8 46) 41 00 47, el. p. info@klaipeda.lt, Duomenys kaupiami ir saugomi Juridinių asmenų registre, kodas 188710823 (toliau – Perkančioji organizacija), numato pirkti **Klaipėdos miesto paplūdimių radiofikavimo priemones su pristatymu ir montavimu** (toliau – Prekės).
2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau – CVPIS) paskelbtomis Klaipėdos miesto savivaldybės administracijos supaprastintų viešųjų pirkimų taisyklėmis, patvirtintomis Klaipėdos miesto savivaldybės administracijos direktoriaus 2008 m. rugsėjo 17 d. įsakymu Nr. AD1-1783 (Klaipėdos miesto savivaldybės administracijos direktoriaus 2013 m. gruodžio 31 d. įsakymo Nr. AD1-3351 redakcija, pakeista Klaipėdos miesto savivaldybės administracijos direktoriaus 2014 m. gegužės 6 d. įsakymu Nr. AD1-1400, 2015 m. sausio 29 d. įsakymu AD1-259, pakeista Klaipėdos miesto savivaldybės administracijos direktoriaus 2015 m. gruodžio 30 d. įsakymu Nr. AD1-3832) (toliau – Taisyklės), Lietuvos Respublikos civiliniu kodeksu (toliau – civilinis kodeksas), kitais viešuosius pirkimus reglamentuojančiais teisės aktais bei konkurso sąlygų aprašu.
3. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) <https://pirkimai.eviesiejipirkimai.lt/>. Pirkimas, vadovaujantis Viešųjų pirkimų įstatymo 151 straipsniu, vykdomas CVP IS priemonėmis elektroniniu būdu. Elektroninėmis
4. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
6. Perkančioji organizacija nėra pridėtinės vertės mokesčio (toliau – PVM) mokėtoja.
7. **Visos pirkimo sąlygos nustatytos pirkimo dokumentuose, kuriuos sudaro:**
	1. skelbimas apie pirkimą;
	2. konkurso sąlygų aprašas (kartu su priedais);
	3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus).
8. Perkančiosios organizacijos kontaktiniai asmenys: **dėl klausimų, susijusių su pirkimo objektu –** Klaipėdos miesto savivaldybės administracijos Miesto tvarkymo skyriaus vedėjo pavaduotoja Irena Nachčiunova, tel. (8 46) 39 60 89, el. paštas irena.nachčiunova@klaipeda.lt; Miesto tvarkymo skyriaus vyriausioji specialistė Teresė Žorniakienė tel. (8 46) 39 60 95, el. paštas terese.zorniakiene@klaipeda.lt; **dėl klausimų, susijusių su viešojo pirkimo procedūromis –** Viešųjų pirkimų skyriaus vyriausioji specialistė Aurelija Umantaitė, tel. (8 46) 39 61 32, el. paštas aurelija.umantaite@klaipeda.lt.

**II SKYRIUS**

**PIRKIMO OBJEKTAS**

1. **Pirkimo objektas – Klaipėdos miesto paplūdimių radiofikavimo priemonės su pristatymu ir montavimu (sumontavimu ir išmontavimu)**. *Preliminarūs kiekiai pateikiami konkurso sąlygų aprašo 1, 2 prieduose. Nurodyti kiekiai gali keistis, tačiau ne daugiau nei 50 proc. į mažąją ar didžiąją pusę.*
2. Išsamesnė informacija pateikiama techninėje specifikacijoje (konkurso sąlygų aprašo 2 priedas). *Jeigu techninėje specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytajam.*
3. **Prievolių įvykdymo terminai bei kitos pirkimo sutarties sąlygos** nurodytos konkurso sąlygų aprašo XIII skyriuje**.**
4. **Šis pirkimas į dalis neskirstomas**, todėl tiekėjas turi pateikti pasiūlymą visai darbų apimčiai bendrai. Alternatyvūs pasiūlymai bus atmesti.

**III SKYRIUS**

**TIEKĖJŲ KVALIFIKACIJOS REIKALAVIMAI**

1. Tiekėjai, dalyvaujantys pirkime, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 13.1. | Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas),  dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Pateikiama: išrašai iš teismų sprendimų, jei tokie yra, ar Informatikos ir ryšių departamento prie Vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkos duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Nurodytas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiamas skenuotas dokumentas elektroninėje formoje. |
| 13.2. | Tiekėjas neturi neįvykdytų įsipareigojimų, susijusių su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Pateikiama:1) **Dėl įsipareigojimų, susijusių su mokesčių mokėjimu (neįskaitant socialinio draudimo įmokų)** Lietuvos Respublikoje registruotas fizinis ar juridinis asmuo pateikia Valstybinės mokesčių inspekcijos išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia atitinkamos užsienio šalies institucijos išduotą dokumentą. Pateikiamas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos.**2) Dėl įsipareigojimų, susijusių su socialinio draudimo įmokų mokėjimu,** Lietuvos Respublikoje registruoto **juridinio asmens** duomenis paskutinę pasiūlymų pateikimo dieną pasitikrina, užfiksuoja ir išsaugo pati Perkančioji organizacija. ***Atkreipiamas dėmesys, kad SODRA informacinėje sistemoje viešai tikrintini duomenys yra užfiksuoti prieš dvi darbo dienas ir Perkančioji organizacija šiuos duomenis laikys aktualiais.***Lietuvos Respublikoje registruotas tiekėjas, kuris yra **fizinis asmuo**, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas, kompetentingos valstybės institucijos išduotą pažymą. Pateikiamas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos.Jei pateikiami dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai jų galiojimo laikotarpiu yra priimtini.Pateikiami skenuoti dokumentai elektronine forma. |
| 13.3. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Pateikiama: išrašas iš teismo sprendimo arba Informatikos ir ryšių departamento prie Vidaus reikalų ministerijos išduota pažyma ar VĮ Registrų centro išduota jungtinė pažyma apie fizinį asmenį, arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiamas skenuotas dokumentais elektronine forma. |
| 13.4. | Tiekėjas nėra pripažintas neįvykdęs pirkimo sutarties ar netinkamai ją įvykdęs (ir tai buvo esminis pirkimo sutarties pažeidimas) ir dėl to per pastaruosius 3 metus, bet ne anksčiau kaip 2016-01-01, nebuvo nutraukta pirkimo sutartis arba per pastaruosius 3 metus, bet ne anksčiau kaip 2016-01-01, nebuvo priimtas ir įsiteisėjęs teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. | Pateikiama: Lietuvos Respublikoje registruoto tiekėjo duomenis pasitikrina pati Perkančioji organizacija. Ne Lietuvos Respublikoje registruoti tiekėjai pateikia laisvos formos tiekėjo deklaraciją. Pateikiamas skenuotas dokumentas elektronine forma. |
| 13.5. | Tiekėjas turi būti įregistruotas įstatymų nustatyta tvarka. | Pateikiama: VĮ Registrų centro išduotas Lietuvos Respublikos juridinių asmenų registro išplėstinis išrašas arba juridinių asmenų registro išrašas bei įstatai ar kiti lygiaverčiai dokumentai, patvirtinantys tiekėjo įregistravimo faktą.Pateikiamas skenuotas dokumentas elektroninėje formoje. |

1. Pateikiant atitinkamų dokumentų skaitmenines kopijas ir pasiūlymą pasirašant vadovo arba įgalioto asmens saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
2. Jeigu tiekėjas dėl pateisinamų priežasčių negali pateikti Perkančiosios organizacijos reikalaujamų dokumentų, jis turi teisę vietoje jų pateikti kitus Perkančiajai organizacijai priimtinus dokumentus ar informaciją, kuri patvirtintų, kad tiekėjo kvalifikacija atitinka keliamus reikalavimus. Šiuo atveju prieš teikiant pasiūlymą tiekėjas raštu kreipiasi į Perkančiąją organizaciją, nurodydamas ketinamus pateikti dokumentus ar informaciją ir klausdamas, ar tokie dokumentai ar informacija priimtina, bei nurodydamas priežastis, kodėl negali pateikti Perkančiosios organizacijos reikalaujamų dokumentų.
3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija.
4. Jei kvalifikacijos reikalavimus patvirtinantis dokumentas išduotas anksčiau nei nurodė Perkančioji organizacija, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.
5. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma *(Apostille)* tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
6. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju tiekėjai privalo įrodyti perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
7. **Kvalifikacijos reikalavimai ūkio subjektų grupės nariams:** jei bendrą pasiūlymą pateikia ūkio subjektų grupė, šių konkurso sąlygų aprašo 13.1-13.4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų aprašo 13.5 punkte nustatytą kvalifikacijos reikalavimą turi atitikti ir pateikti nurodytus dokumentus bent vienas ūkio subjektų grupės narys. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia („prisega“) savo ir kitų ūkio subjektų grupės narių dokumentus, pagrindžiančius atitikimą keliamiems kvalifikacijos reikalavimams.
8. **Kvalifikacijos reikalavimai tretiesiems asmenims (subrangovams, subteikėjams, subtiekėjams) (toliau – subtiekėjai):** Savo pasiūlyme tiekėjas turi nurodyti (konkurso sąlygų aprašo 1 priede), kokius subtiekėjus jis ketina pasitelkti, jei pasitelks. Pasitelkiami subtiekėjai privalo atitikti 13.1-13.4 punktuose nustatytus kvalifikacijos reikalavimus, reikalaujami dokumentai pateikiami kiekvieno subtiekėjo atskirai.
9. Tiekėjas sutarties vykdymui kaip specialistą gali pasitelkti fizinį asmenį:
	1. Jei tiekėjas tokio asmens neketina įdarbinti**, tokiu atveju specialistas (fizinis asmuo) pasiūlyme nurodomas kaip tiekėjo subtiekėjas**. Tiekėjas, pagrįsdamas atitikimą kvalifikacijos reikalavimams, pateikia Perkančiajai organizacijai informaciją apie specialisto atitikimą šio sąlygų aprašo 20 punkte nurodytiems reikalavimams, taip pat sutartį ar preliminariąją sutartį, ar ketinimų protokolą dėl sutarties sudarymo su specialistu laimėjimo ir sutarties sudarymo atveju. Svarbu, kad susitarimas (pavyzdžiui, preliminarioji sutartis, ketinimų protokolas) būtų **sudaryti iki tiekėjui pateikiant pasiūlymą**.
	2. Jeigu tiekėjas pasiūlyme nurodo specialistą (fizinį asmenį), kurį laimėjimo ir sutarties sudarymo atveju ketina įdarbinti, **tokiu atveju, specialisto (fizinio asmens) pasiūlyme nereikia nurodyti kaip tiekėjo subtiekėjo.** Tiekėjas, šiuo atveju, iki pateikiant pasiūlymą turėtų sudaryti su ketinamu sutarties vykdymo metu pasitelkti specialistu susitarimą arba ketinimų protokolą arba kitą dokumentą, kuris pagrįstų, kad toks ketinimas buvo **iki tiekėjui pateikiant pasiūlymą** Perkančiajai organizacijai ir kad konkurso laimėjimo ir sutarties sudarymo atveju specialistas bus įdarbintas.
10. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

**IV SKYRIUS**

**ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją ir visus ūkio subjektų grupės narius nurodo pasiūlyme (konkurso sąlygų aprašo 1 priedas). Jungtinės veiklos sutartyje turi būti nurodyta kiekvienos šios sutarties šalies įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS IR KEITIMAS**

1. Pasiūlymas turi būti pateiktas iki **2016 m. kovo 14 d. 13.00** val. (Lietuvos Respublikos laiku) tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. ***Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.***
2. Pasiūlymus gali teikti **tik CVP IS registruoti tiekėjai** (nemokama registracija adresu <https://pirkimai.eviesiejipirkimai.lt>). Visi dokumentai, patvirtinantys tiekėjų kvalifikacijos atitiktį konkurso sąlygų apraše nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc* ir kt.). Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3. **Pasiūlymas privalo būti pasirašytas galiojančiu saugiu elektroniniu parašu**, atitinkančiu Lietuvos Respublikos elektroninio parašo įstatymo nustatytus reikalavimus. Saugiu elektroniniu parašu tvirtinamas visas pasiūlymas. Atskirai kiekvieno dokumento elektroniniu parašu pasirašyti nereikia. **Jeigu pasiūlymą pateikia ne tiekėjo vadovas, kartu su pasiūlymu turi būti pateikta pasiūlymą teikiančio tiekėjo atstovo įgaliojimo pateikti ir pasirašyti pasiūlymą ir kitus dokumentus elektroniniu parašu skaitmeninė kopija**.
4. Tiekėjas pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Tiekėjas savo pasiūlyme nurodydamas, kad pasiūlyme pateikta informacija yra konfidenciali**, turi argumentuotai pagrįsti, kodėl jo nurodyta informacija yra laikoma konfidencialia bei pateikti dokumentus, įrodančius, kokiu pagrindu nurodyta informacija turėtų būti laikoma konfidencialia (pateikiamas pagrindimas dėl pasiūlyme nurodytos konfidencialios informacijos).** Tiekėjui neįvykdžius šios sąlygos, perkančioji organizacija laikys, kad Tiekėjo pasiūlyme nėra konfidencialios informacijos. Perkančioji organizacija, Komisija, jos nariai ar ekspertai ir kiti asmenys negali atskleisti Tiekėjo pateiktos informacijos, kurią Tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali. Atkreipiame dėmesį, kad pagal Lietuvos Aukščiausiojo Teismo suformuotą praktiką, tam kad informacija būtų laikoma komercine paslaptimi, ji turi atitikti šiuos požymius: 1) informacija turi būti slapta (nevieša). Komercinę paslaptį sudaro tik tokia informacija, kuri nėra visuotinai žinoma ar laisvai prieinama tretiesiems asmenims; 2) informacija turi turėti tikrą ar potencialią komercinę (gamybinę) vertę dėl to, kad jos nežino tretieji asmenys ir ji negali būti laisvai prieinama; 3) informacija turi būti slapta dėl jos savininko ar kito asmens, kuriam savininkas ją yra patikėjęs, protingų pastangų išsaugoti jos slaptumą. Konfidencialius dokumentus tiekėjas nurodo pasiūlymo formoje, parengtoje pagal konkurso sąlygų aprašo 1 priedą.
5. Tiekėjas kainos pasiūlymą privalo pateikti pagal konkurso sąlygų aprašo 1 priede pateiktą formą. Pasiūlymuose nurodomi įkainiai ir kainos pateikiamos eurais turi būti išreikštos ir apskaičiuotos taip, kaip nurodyta konkurso sąlygų aprašo 1 priede. Apskaičiuojant kainą tiekėjas privalo atsižvelgti ir pasiūlymo kainoje įvertinti konkurso sąlygų apraše, techninėje specifikacijoje (konkurso sąlygų aprašo 2 priedas) nurodytus reikalavimus perkamoms Prekėms.Į pasiūlymo kainą turi būti įskaičiuoti visi mokesčiai ir visos tiekėjo išlaidos. **Visuose atliekamuose skaičiavimuose bei apvalinimuose turi būti laikomasi bendrų skaičių apvalinimo taisyklių ir įkainiai bei kainos pasiūlyme turi būti nurodomi paliekant du skaitmenis po kablelio.**
6. Pateikdamas pasiūlymą, tiekėjas sutinka su konkurso sąlygų aprašu ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
7. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą. Tinkamu bus laikomas vertimas patvirtintas tiekėjo ar jo įgalioto asmens parašu,arba patvirtintas vertėjo parašu ir vertimo biuro anspaudu.
8. **Pasiūlymą sudaro tiekėjo pateiktų duomenų, dokumentų elektroninėje formoje, skaitmeninių dokumentų kopijų ir atsakymų į CVP IS priemonėmis pateiktus klausimus visuma:**
	1. tiekėjo kvalifikacijos atitikimą nustatytiems minimaliems kvalifikacijos reikalavimams patvirtinantys dokumentai;
	2. užpildytas pasiūlymas pagal konkurso sąlygų aprašo 1 priedą;
	3. jungtinės veiklos sutarties skaitmeninė kopija (jeigu pasiūlymą teikia ūkio subjektų grupė);
	4. įgaliojimo ar kito dokumento (pvz., pareigybės aprašymo) suteikiančio teisę pateikti ir pasirašyti pasiūlymą ir/ar kitus dokumentus elektroniniu parašu skaitmeninė kopija (jeigu pasiūlymą pateikia ne vadovas);
	5. pagrindimas dėl pasiūlyme nurodytos konfidencialios informacijos (pateikiamas tuo atveju, jei tiekėjas pasiūlymo formoje (konkurso sąlygų aprašo 1 priedas) nurodo, kokia pasiūlyme pateikta informacija yra konfidenciali)). *Tiekėjui pasiūlymo formoje nurodžius, kokia informacija yra konfidenciali, tačiau nepateikus pagrindimo dėl pasiūlyme nurodytos konfidencialios informacijos, laikoma, kad konfidencialios informacijos pasiūlyme nėra*;
	6. **Pasiūlymo galiojimo užtikrinimo dokumentas,** kuris turi būti pateiktas arba elektroniniu būdu, arba atskirai voke. Elektroniniu būdu teikiamas dokumentas turi būti pasirašytas pasiūlymo galiojimo užtikrinimą išdavusio banko ar draudimo bendrovės saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Pasiūlymo galiojimo užtikrinimo banko ar draudimo bendrovės saugų elektroninį parašą Perkančioji organizacija turi galėti nekliudomai patikrinti. Atskirai voke teikiamas dokumentas (pasiūlymo galiojimo užtikrinimo originalas) pateikiamas užklijuotame voke iki pasiūlymų pateikimo termino pabaigos. Ant voko turi būti užrašytas Perkančiosios organizacijos pavadinimas, adresas, pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki pasiūlymų pateikimo termino pabaigos“;
	7. Kita konkurso sąlygų apraše prašoma informacija ir (ar) dokumentai;
	8. Tiekėjo atsakymai dėl pasiūlymo paaiškinimo ir kvalifikacijos duomenų patikslinimo (jei bus).
9. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi pasiūlymai atmetami. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma – voke), ir naudodamasis CVP IS priemonėmis*.*
10. Tiekėjas, pateikdamas pasiūlymą, turi siūlyti visą nurodytą pirkimo objekto apimtį.
11. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
12. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas, ir nurodo gavimo dieną, valandą ir minutę. Pasiūlymo pateikimo data laikoma ta, kai gaunamas visas pasiūlymas (paskutinė pasiūlymo dalis).
13. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei iki **2016-06-14**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**VI SKYRIUS**

**PASIŪLYMŲ GALIOJIMO UŽTIKRINIMAS**

1. Tiekėjo pateikiamo pasiūlymo galiojimas turi būti užtikrintas Lietuvos Respublikoje ar užsienyje registruoto banko garantija ar draudimo bendrovės laidavimo raštu. Užtikrinimo vertė – ne mažiau **700,00 Eur.** Reikalavimai pasiūlymo galiojimo užtikrinimo dokumento pateikimui nurodyti šio aprašo 33.6 p.
2. Perkančioji organizacija atsisako reikalavimų į pasiūlymo galiojimą užtikrinantį dokumentą esant bent vienai iš šių sąlygų:
	1. pasibaigia pasiūlymų užtikrinimo galiojimo laikas;
	2. įsigalioja pirkimo sutartis;
	3. atmetamas tiekėjo pasiūlymas, nutraukiamos pirkimo procedūros.
3. Tiekėjas netenka pasiūlymo galiojimo užtikrinimo, esant bent vienai šių sąlygų:
	1. tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nėra pasibaigęs;
	2. laimėjęs viešąjį pirkimą tiekėjas atsisako pasirašyti sutartį pagal šiame konkurso sąlygų apraše nustatytas sutarties sąlygas. Jei iki Perkančiosios organizacijos nurodyto laiko jis nepasirašo sutarties, laikoma, kad tiekėjas atsisakė pasirašyti sutartį;
	3. tiekėjas, kurio pasiūlymas laimėjo viešąjį pirkimą, nepateikia sutarties sąlygų įvykdymo užtikrinančio dokumento.
4. Gavęs Perkančiosios organizacijos pirmą rašytinį reikalavimą, garantiją suteikęs bankas arba laidavimą suteikusi draudimo bendrovė privalo ne vėliau kaip per 30 kalendorinių dienų sumokėti Perkančiajai organizacijai garantijoje arba laidavime nurodytą pinigų sumą, nereikalaudami, kad Perkančioji organizacija savo reikalavimą pagrįstų, su sąlyga, kad Perkančioji organizacija pažymės, jog reikalaujama suma priklauso nuo vienos iš 42 punkte nurodytų sąlygų, įvardindama šią sąlygą.
5. Pateiktoje garantijoje (laidavime) turi būti nurodytas jos galiojimo terminas. Garantija (laidavimas) turi galioti **ne trumpiau nei iki 2016-06-14 (imtinai).**

**VII SKYRIUS**

 **KONKURSO SĄLYGŲ APRAŠO PAAIŠKINIMAS IR PATIKSLINIMAS**

1. Konkurso sąlygų aprašas gali būti paaiškinamas, patikslinamas tiekėjų iniciatyva, jiems **CVP IS susirašinėjimo priemonėmis** kreipiantis į Perkančiąją organizaciją. Prašymai paaiškinti konkurso sąlygų aprašą gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus **4 darbo dienoms** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygų aprašą iš karto jį išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygų aprašą.
3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygų aprašą, jeigu jis buvo pateiktas laiku, arba aiškindama, tikslindama konkurso sąlygų aprašą savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus **1 darbo dienai** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Į laiku gautą tiekėjo prašymą paaiškinti konkurso sąlygų aprašą Perkančioji organizacija atsako ne vėliau kaip per **3 darbo dienas** nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygų aprašą. Perkančioji organizacija tiek aiškindama, tikslindama konkurso sąlygų aprašą savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.
4. Bet kokia informacija, konkurso sąlygų aprašo paaiškinimai, pranešimai ar kitas Perkančiosios organizacijos ir tiekėjų susirašinėjimas yra vykdomas CVP IS priemonėmis (pranešimus gaus prie pirkimo prisijungę tiekėjai).
5. Tuo atveju, kai paaiškinami (patikslinami) pirkimo dokumentai, Perkančioji organizacija paaiškinimus (patikslinimus) paskelbia CVP IS ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu Perkančioji organizacija konkurso sąlygų aprašą paaiškina (patikslina) ir negali paaiškinimų (patikslinimų) ar susitikimų protokolų išrašų (jeigu susitikimai įvyks) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus.

**VIII SKYRIUS**

**SUSIPAŽINIMO SU PASIŪLYMAIS PROCEDŪROS**

1. Pradinis susipažinimas CVP IS priemonėmis gautais pasiūlymais vyks Viešųjų pirkimų komisijos posėdyje **2016 m. kovo 14 d. 13.00 val.** Klaipėdos miesto savivaldybės administracijos patalpose, 1-ame aukšte, 137 kab., Liepų g. 11, LT-91502 Klaipėda*.*
2. Susipažinimo su pasiūlymais posėdyje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina, ar pateiktas pasiūlymas yra patvirtintas tiekėjo ar jo įgalioto asmens saugiu elektroniniu parašu, ar pateiktas pasiūlymo galiojimo užtikrinimas. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
3. Susipažinimo su pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atveriami ir tuo atveju, jei į susipažinimo su pasiūlymais posėdį neatvyksta pasiūlymus pateikę tikėjai arba jų įgalioti atstovai.
4. Tiekėjas ar jo įgaliotas atstovas, ketinantis dalyvauti susipažinimo su pasiūlymais posėdyje, turi pateikti įgaliojimą ar kitą dokumentą, patvirtinantį jo teisę dalyvauti susipažinimo su pasiūlymais posėdyje. Šis dokumentas suformuojamas elektroninėmis priemonėmis ir „prisegamas“, sukuriant pranešimą pirkimo skiltyje „Susirašinėjimas“ arba pateikiamas Komisijai posėdžio pradžioje.
5. Kiekvienas susipažinimo su pasiūlymais posėdyje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti tiekėjo pasiūlyme esančios konfidencialios informacijos, kurią nurodė tiekėjas.
6. Apie susipažinimo su pasiūlymais metu paskelbtą informaciją raštu pranešama ir šioje procedūroje nedalyvavusiems tiekėjams, jeigu jie to pageidauja.
7. Tolesnes pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams ar jų įgaliotiems atstovams nedalyvaujant.

**IX SKYRIUS**

**PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Komisija tikrina tiekėjų pasiūlymuose pateiktų kvalifikacijos duomenų atitiktį konkurso sąlygų apraše nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per Perkančiosios organizacijos nurodytą terminą. Jeigu Perkančiosios organizacijos prašymu tiekėjas nepatikslina pateiktų netikslių ir neišsamių duomenų apie savo kvalifikaciją, Perkančioji organizacija atmeta tokį pasiūlymą.
2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygų apraše nustatytiems reikalavimams ir kiekvienam iš jų nedelsdama (ne vėliau kaip per 3 darbo dienas) CVP IS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Perkančiosios organizacijos keliamus reikalavimus.
3. Iškilus klausimų dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą CVP IS susirašinėjimo priemonėmis pateikti papildomus paaiškinimus, nekeisdami pasiūlymo esmės. Perkančioji organizacija negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių konkurso sąlygų apraše nustatytų reikalavimų neatitinkantis pasiūlymas taptų juos atitinkantis. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimą užtikrinantį dokumentą ar jų nepateikė, Komisija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą.
4. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Jei tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
5. Jeigu pateiktame pasiūlyme nurodyta kaina yra neįprastai maža, Komisija gali tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 40 straipsnio 2 ir 3 dalyse įtvirtintomis nuostatomis, Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“, Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122. Jeigu tiekėjas nepagrindžia neįprastai mažos kainos, jo pasiūlymas atmetamas.
6. Komisija atmeta pasiūlymą, jeigu:
	1. tiekėjas neatitiko minimalių kvalifikacijos reikalavimų arba Perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
	2. pasiūlymas neatitiko pirkimo dokumentuose nustatytų reikalavimų arba tiekėjas per nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimą užtikrinančio dokumento;
	3. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;
	4. buvo pasiūlyta neįprastai maža kaina ir tiekėjas Perkančiosios organizacijos prašymu per nustatytą terminą nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
	5. pasiūlymas buvo pateiktas ne Perkančiosios organizacijos nurodytomis elektroninėmis priemonėmis;
	6. tiekėjas pateikė daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma voke), ir naudodamasis CVP IS priemonėmis.

**X SKYRIUS**

**PASIŪLYMŲ VERTINIMAS**

1. Perkančiosios organizacijos neatmesti pasiūlymai vertinami pagal mažiausios kainos kriterijų.
2. Pasiūlymuose nurodytos kainos bus vertinamos eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.

**XI SKYRIUS**

**PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Išnagrinėjusi ir įvertinusi pateiktus pasiūlymus, Komisija nustato pasiūlymų eilę ir laimėjusį pasiūlymą. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai, t. y. kuris CVP IS priemonėmis pateiktas anksčiausiai. Pasiūlymų eilė nenustatoma, jeigu buvo gautas tik vienas pasiūlymas.
2. Suinteresuotiems kandidatams ir suinteresuotiems dalyviams nedelsiant (ne vėliau kaip per 5 darbo dienas) pranešama apie priimtą sprendimą sudaryti pirkimo sutartį, nurodoma nustatyta pasiūlymų eilė, laimėjęs pasiūlymas, tikslus atidėjimo terminas. Jei bus nuspręsta nesudaryti pirkimo sutarties (pradėti pirkimą iš naujo), minėtame pranešime nurodomos tokio sprendimo priežastys.
3. Pirkimo sutartis sudaroma nedelsiant, bet ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, esant atvejams, nustatytiems Viešųjų pirkimų įstatymo 18 straipsnio 9 dalyje.
4. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu ir jam nurodomas laikas, iki kada reikia sudaryti pirkimo sutartį. Konkursą laimėjęs tiekėjas privalo pasirašyti pirkimo sutartį per Perkančiosios organizacijos nurodytą terminą. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
5. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba tiekėjas iki Perkančiosios organizacijos nurodyto laiko nesudaro pirkimo sutarties, nepateikia sutarties įvykdymo užtikrinimo arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**XII SKYRIUS**

**GINČŲ NAGRINĖJIMO TVARKA**

1. Visi perkančiosios organizacijos ir tiekėjų ginčai bus nagrinėjami Viešųjų pirkimų įstatymo V skyriuje nustatyta tvarka. Pretenzija turi būti pateikta CVP IS priemonėmis.

**XIII SKYRIUS**

**PIRKIMO SUTARTIES SĄLYGOS**

1. Sudaroma raštiška pirkimo sutartis (toliau – Sutartis) atitinka laimėjusio tiekėjo pasiūlymą ir šį konkurso sąlygų aprašą. Sutartis sudaroma vadovaujantis Viešųjų pirkimų įstatymo 18 straipsniu.
2. Šalių susitarimu tiekėjo (toliau – Tiekėjo) prievolė patiekti Prekes laikoma prievole pasiekti (užtikrinti) Sutartyje numatytą rezultatą. Tiekėjas yra tinkamai informuotas apie Perkančiajai organizacijai reikalingas Prekes ir siekiamą rezultatą. Tiekėjas patvirtina, kad įvertino konkurso sąlygų aprašo, teisės aktų reikalavimus, techninę specifikaciją ir supranta, kad sudarydamas Sutartį privalo pasiekti Sutartyje numatytą rezultatą ir dėl to privalo imtis visų reikiamų veiksmų ir priemonių bei užtikrinti, kad Perkančioji organizacija galėtų tinkamai ir visapusiškai naudotis šiuo rezultatu pagal tiesioginę ir sutartyje bei konkurso sąlygų apraše numatytą paskirtį.
3. Šalys nurodo ir susitaria, kad ši Sutartis sudaroma Perkančiosios organizacijos naudai ir jos interesais, todėl Perkančioji organizacija nuo pat Sutarties įsigaliojimo dienos turi teisę reikalauti iš Tiekėjo tinkamai vykdyti savo pareigas.
4. **Kainodaros taisyklės:** Sutartyje fiksuojami šio konkurso sąlygų aprašo 1 priede nurodyti **įkainiai**, kurie galioja visą Sutarties vykdymo laikotarpį. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu taikomas pridėtinės vertės mokesčio (toliau – PVM) tarifas, fiksuotas įkainis būtų perskaičiuojamas tokiu pat santykiu, kokiu pasikeičia PVM tarifas. Perskaičiavimas įforminamas Sutarties šalių atstovų pasirašomu papildomu susitarimu (protokolu), kuris tampa neatsiejama Sutarties dalimi. Perskaičiuotas įkainis taikomas už tas prekes, už kurias PVM sąskaita faktūra išrašoma po papildomo susitarimo įsigaliojimo. Dėl kitų mokesčių pasikeitimo, rinkos kainų pasikeitimo ar kitų priežasčių įkainiai neperskaičiuojami.
5. **Prievolių įvykdymo terminai:**
	1. Prekės turi būti pristatytos ir sumontuotos Perkančiosios organizacijos nurodytose vietose ne vėliau kaip per 2 mėnesius nuo raštiško (faksu ar el. paštu) Perkančiosios organizacijos užsakymo gavimo dienos.
	2. Prekės turi būti išmontuotos ir išvežtos į perkančiosios organizacijos nurodytą vietą (Klaipėdos mieste) ne vėliau kaip per 14 kalendorinių dienų nuo raštiško (faksu ar el. paštu) Perkančiosios organizacijos užsakymo gavimo dienos.
6. **Prekių kokybė ir garantijos:**
	1. Prekių nuosavybės teisė Perkančiajai organizacijai perduodama nuo to momento, kai šalys pasirašo Prekių priėmimo–perdavimo aktą.
	2. Tiekėjas garantuoja, kad parduodamos Prekės yra be defektų ir jų kokybė atitinka tai prekių grupei keliamas technines sąlygas ir standartus. Tiekėjas įsipareigoja pašalinti visus pristatymo metu išaiškėjusius defektus savo sąskaita.
	3. Perkančioji organizacija Prekių kiekius ir kokybę turi tikrinti Prekių perdavimo Perkančiajai organizacijai metu. Pretenzijas dėl Prekių paslėptų trūkumų Perkančioji organizacija gali pareikšti raštu (el. paštu) ne vėliau kaip per 15 darbo dienų nuo Prekių gavimo.
	4. Perkančioji organizacija turi teisę atsisakyti priimti neatitinkančias pirkimo dokumentuose nustatytų techninių reikalavimų ir/ar nekokybiškas Prekes.
	5. Iki perkamų Prekių priėmimo visa rizika ir atsakomybė dėl Prekių atsitiktinio žuvimo ar sugadinimo tenka Tiekėjui.
	6. Parduodamoms Prekėms bei jų atskiroms detalėms yra suteikiama gamintojo garantija, kuri įsigalioja nuo Prekių priėmimo-perdavimo akto pasirašymo dienos.
	7. Garantiniu laikotarpiu paaiškėjus, kad Prekės ar jų atskiros detalės neatitinka kokybės reikalavimų ar atsiradus Prekių ar jų atskirų detalių defektams Tiekėjas turi juos pašalinti arba Prekes ar jų atskiras detales pakeisti naujomis savo lėšomis.
	8. Garantiniu laikotarpiu atsiradus Prekės ar jos atskiros detalės defektui ne dėl Perkančiosios organizacijos kaltės Perkančioji organizacija Tiekėjui apie defektą praneša raštu (el. paštu). Tiekėjas įsipareigoja ne vėliau kaip per 3 darbo dienas nuo pranešimo apie gedimą gavimo atvykti ir pašalinti Prekės ar jos atskiros detalės defektą. Tiekėjui nepavykus pašalinti defekto vietoje, Tiekėjas įsipareigoja ne ilgiau kaip per 10 kalendorinių dienų pakeisti defektuotas Prekes ar jų atskiras detales naujomis. Prekių ar atskirų jų detalių taisymo ir/ar keitimo metu Tiekėjas savo lėšomis suteikia Perkančiajai organizacijai lygiavertes prekes ar atskiras jų detales, kuriomis Perkančioji organizacija naudojasi neatlygintinai. Sugedusių Prekių ar atskirų jų detalių pakeitimas naujomis įforminamas Tiekėjo ir Perkančiosios organizacijos pasirašomu pakeistų Prekių ar atskirų jų detalių priėmimo-perdavimo aktu.
	9. Jei Prekių trūkumų neįmanoma pašalinti, o Tiekėjas nesutinka ar negali Prekių pakeisti savo sąskaita naujomis per 76.8 punkte nustatytą terminą, arba paaiškėja, kad Prekės neatitinka Sutartyje nurodytų keliamų kokybės reikalavimų arba paaiškėja, kad Tiekėjas apie Prekės atitiktį Perkančiosios organizacijos nustatytiems reikalavimams pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis, Perkančioji organizacija turi teisę Prekes grąžinti ir Sutartį/Sutarties dalį dėl Prekių pirkimo nutraukti. Tiekėjas privalo atsiimti parduotą Prekes, grąžinti Perkančiajai organizacijai sumokėtą už Prekes pinigų sumą.
	10. Jeigu Perkančioji organizacija negali naudotis Prekėmis ar atskiromis jos detalėmis, kurioms nustatytas garantijos terminas, dėl nuo Tiekėjo priklausančių kliūčių, tai garantijos terminas neskaičiuojamas tol, kol Tiekėjas tas kliūtis pašalina. Garantijos terminas pratęsiamas tokiam laikui, kurį Perkančioji organizacija negalėjo Prekių ar atskirų jų detalių naudoti dėl trūkumų.
	11. Jei dėl ne nuo Tiekėjo priklausančių aplinkybių arba Sutarties vykdymo metu paaiškėja, kad Sutartyje nurodyto modelio prekės nebegaminamos ir Tiekėjas pateikia gamintojo raštišką patvirtinimą, kad Sutartyje nurodyto modelio prekės nebegaminamos ir Tiekėjas negali pristatyti nurodyto modelio prekės, kitoms Sutarties šalims raštu išreiškus Sutikimą, tiekėjas vietoje Sutartyje nurodyto modelio prekės turi teisę pateikti kito modelio, tačiau ne blogesnių charakteristikų prekes, nekeičiant Sutartyje užfiksuotos bendros pasiūlymo kainos, nekeičiant pristatymo terminų ir kitų Sutarties sąlygų.
7. **Užtikrinimai ir draudimai:**
	1. Tiekėjas ne vėliau kaip per **5 darbo dienas** nuo Sutarties pasirašymo dienos privalo pateikti **Sutarties įvykdymo užtikrinimą** – pirmo pareikalavimo Lietuvoje ar užsienyje registruoto banko garantiją ar draudimo bendrovės laidavimo raštą. Užtikrinimo vertė - **5 (penki) procentai** nuo bendros Sutarties kainos (su PVM). Jeigu Tiekėjas pateikia draudimo bendrovės laidavimo draudimo raštą, tai kartu su šiuo laidavimo draudimo raštu turi būti pateikta ir mokestinio pavedimo kopija, kad draudimo įmoka už išduotą laidavimo draudimo raštą yra sumokėta. Sutarties įvykdymo užtikrinimas turi būti besąlyginis ir neatšaukiamas ir turi galioti visą Sutarties galiojimo terminą. Sutartis turi būti užtikrinama nenutrūkstamai. Sutarties įvykdymo užtikrinimo gavėjas – Klaipėdos miesto savivaldybės administracija, Liepų g. 11, LT-91502 Klaipėda, įmonės kodas 188710823. **Sutartis įsigalioja tik tiekėjui pateikus reikalaujamą Sutarties įvykdymo užtikrinimą.**
	2. Jei Sutarties vykdymo metu paaiškėja, kad Sutarties įvykdymo užtikrinimą išdavęs juridinis asmuo (garantas) negali įvykdyti savo įsipareigojimų, Perkančioji organizacija raštu pareikalauja Tiekėjo per 15 kalendorinių dienų pateikti naują Sutarties įvykdymo užtikrinimą tomis pačiomis sąlygomis kaip ir ankstesnioji. Jei Tiekėjas nepateikia naujo Sutarties įvykdymo užtikrinimo, Perkančioji organizacija turi teisę jį įsigyti savo lėšomis ir patirtas išlaidas išskaičiuoti iš galutinės pagal Sutartį Tiekėjui mokėtinos sumos arba nutraukti sutartį.
8. **Atsiskaitymų ir mokėjimo tvarka:** Tiekėjui už faktiškai pristatytas ir sumontuotas, taip pat išmontuotas ir išvežtas Prekes apmokama ne vėliau kaip per 30 kalendorinių dienų nuo sąskaitos faktūros ir abipusiai pasirašytų Prekių priėmimo-perdavimo aktų gavimo dienos.
9. **Finansavimo šaltinis:** Savivaldybės biudžeto lėšos – “Miesto infrastruktūros objektų priežiūros ir modernizavimo“ programa 07, priemonė 07.01.01.03 „Miesto paplūdimių priežiūros organizavimas: Klaipėdos miesto paplūdimių sutvarkymo priemonių plano 2016-2019 m. įgyvendinimas.“
10. **Pirkimo sutarties šalių teisės ir pareigos:**
	1. **Perkančioji organizacija įsipareigoja:**
		1. Tiekėjui sudaryti visas sąlygas, suteikti informaciją ar dokumentus, reikalingus Sutartyje numatytoms Prekėms pristatyti ir sumontuoti, taip pat išmontuoti;
		2. Sumokėti už tinkamai ir laiku pristatytas ir sumontuotas, taip pat išmontuotas Prekes pagal Sutarties sąlygas.
	2. **Perkančioji organizacija turi teisę:**
		1. nepirkti viso nurodyto kiekio (kiekiai gali keistis ne daugiau nei 50 proc. į didžiąją ar mažąją puses);
		2. reikalauti iš Tiekėjo atlyginti nuostolius dėl Prekių pristatymo, sumontavimo ir/ar išmontavimo ir/ar išvežimo uždelsimo ar atsiradusius pateikus nekokybiškas Prekes.
	3. **Tiekėjas įsipareigoja:**
		1. Pristatyti ir sumontuoti, taip pat išmontuoti ir išvežti Prekes konkurso sąlygų aprašo 75 punkte nustatytais terminais ir tvarka, pagal Sutarties sąlygų reikalavimus, savo rizika bei sąskaita, kaip įmanoma rūpestingai bei efektyviai;
		2. Nedelsiant raštu informuoti Perkančiąją organizaciją apie bet kurias aplinkybes, trukdančias ar galinčias sutrukdyti Tiekėjui pristatyti ir sumontuoti, taip pat išmontuoti ir išvežti Prekes nustatytais terminais;
		3. Kartu su Prekėmis pateikti Prekių eksploatacijos, aptarnavimo bei priežiūros instrukcijas, kuriose lietuvių kalba turi būti aprašyta kaip megafonus naudoti, prižiūrėti, reguliuoti ir taisyti (esant poreikiui). Konsultuoti Perkančiąją organizaciją kitais su Tiekėjo sutartiniais įsipareigojimais susijusiais klausimais;
		4. Atlyginti Perkančiajai organizacijai nuostolius, atsiradusius dėl Tiekėjo kaltės – dėl sutartinių įsipareigojimų nevykdymo;
		5. Tinkamai vykdyti kitus įsipareigojimus, numatytus Sutartyje ir galiojančiuose teisės aktuose;
		6. Jei tiekėjas yra ūkio subjektų grupė, veikianti pagal jungtinės veiklos sutartį, tokiu atveju jungtinės veiklos partneriai solidariai atsako Perkančiajai organizacijai už Sutarties vykdymą.
11. **Šalių atsakomybė:**
	1. Tiekėjas už pavėluotai pristatytas ir/ar sumontuotas ir/ar išmontuotas ir/ar išvežtas prekes moka Perkančiajai organizacijai 0,02 % dydžio delspinigius nuo sutarties vertės už kiekvieną pavėluotą dieną. Delspinigiai išskaičiuojami iš tiekėjui mokėtinų sumų.
	2. Už kitų sutartinių įsipareigojimų nevykdymą, netinkamą vykdymą tiekėjas moka 100 eurų baudą, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant tiekėjo atstovui. Jeigu jis neatvyksta sutartu laiku arba atsisako dalyvauti, pažeidimų aktas surašomas jam nedalyvaujant. Bauda išskaičiuojama iš tiekėjui mokėtinos sumos.
	3. Perkančioji organizacija, nesumokėjusi už pristatytas ir sumontuotas ir/ar išmontuotas ir išvežtas Prekes pagal Sutartyje nustatytus terminus, Tiekėjui raštiškai pareikalavus, moka tiekėjui 0,02 % dydžio delspinigius už kiekvieną pavėluotą sumokėti dieną nuo laiku nesumokėtos sumos.
	4. Tiekėjui vėluojant pristatyti ir/ar sumontuoti ir/ar išmontuoti ir/ar išvežti Prekes ar jas pristačius ir/ar sumontavus ir/ar išmontavus ir/ar išvežus nekokybiškai, taip pat vilkinant Prekių pristatymą ir/ar sumontavimą ir/ar išmontavimą ir/ar išvežimą ar piktnaudžiaujant, Perkančioji organizacija, siekdama apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
	5. Jei Perkančioji organizacija pasinaudoja Sutarties įvykdymo užtikrinimu, Tiekėjas, siekdamas toliau vykdyti Sutarties įsipareigojimus, privalo per 5 (penkias) darbo dienas pateikti Perkančiajai organizacijai naują Sutarties įvykdymo užtikrinimą to paties dydžio sumai.
	6. Šalys susitaria, kad esminiu Sutarties pažeidimu bus laikomas:
		1. Pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
		2. Pažeidimas, kai tiekėjas raštiškai įspėtas, be objektyvių priežasčių vilkina Prekių pristatymą ir/ar sumontavimą ir/ar išmontavimą ir/ar išvežimą, raštiškai įspėtas neužtikrina Prekių kokybės ar daugiau nei 3 kartus pažeidžia nustatytus prievolių vykdymo terminus.
12. **Sutarties nutraukimas prieš terminą:**
	1. Perkančioji organizacija turi teisę vienašališkai nutraukti Sutartį ir pareikalauti iš Tiekėjo atlyginti Perkančiosios organizacijos patirtus nuostolius, jeigu:
		1. Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
		2. Po raštiško Perkančiosios organizacijos įspėjimo Tiekėjas neužtikrina Prekių kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
		3. Tiekėjas nevykdo bent vieno Sutartimi prisiimto įsipareigojimo.
		4. Įspėjus tiekėją apie esminį Sutarties pažeidimą, Sutartis nutraukiama per 10 darbo dienų nuo įspėjimo tiekėjui išsiuntimo dienos.
	2. Tiekėjas turi teisę vienašališkai nutraukti Sutartį prieš terminą, kai Perkančioji organizacija nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Perkančioji organizacija.
	3. Perkančiajai organizacijai arba Tiekėjui vienašališkai nutraukus Sutartį, Tiekėjas privalo perduoti iki Sutarties nutraukimo datos patiektas Prekes, šalims pasirašant priėmimo – perdavimo aktą. Perkančioji organizacija privalo apmokėti už patiektas Prekes, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Tiekėjo kaltės.
	4. Tiekėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį Tiekėjas privalo Perkančiosios organizacijos reikalavimu sumokėti 2 % dydžio baudą nuo visos Sutarties kainos (su PVM).
13. **Nenugalimos jėgos aplinkybės:**
	1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios šalies įrodytos pagal Lietuvos Respublikos civilinį kodeksą, jeigu šalis nedelsiant pranešė kitai šaliai apie kliūtį bei jos poveikį įsipareigojimų vykdymui.
	2. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).
	3. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, šalis neturi reikiamų finansinių išteklių arba šalies kontrahentai pažeidžia savo prievoles. Nenugalima jėga (*force majeure*) taip pat nelaikomos šalies veiklai turėjusios įtakos aplinkybės, į kurių galimybę šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
	4. Jei kuri nors Sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Perkančioji organizacija raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.
	5. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
	6. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
	7. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti tiekėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 60 (šešiasdešimt) kalendorinių dienų. Jei pasibaigus šiam 60 (šešiasdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.
14. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais, pirkimo dokumentais ir konkurso sąlygomis su visais šių dokumentų priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 15 (penkiolika) kalendorinių dienų, tai šalys susitaria spręsti juos Lietuvos Respublikos civilinio proceso kodekso nustatyta tvarka, paduodant ieškinį teismui pagal Perkančiosios organizacijos buveinės vietą, nurodytą juridinių asmenų registre.
15. **Kitos Sutarties sąlygos:**
	1. Sutartis įsigalioja tik po to, kai ją pasirašo abiejų šalių įgalioti atstovai ir Tiekėjas pateikia Perkančiajai organizacijai Sutartyje numatytą Sutarties įvykdymo užtikrinimą.
	2. Sutartis galioja 12 mėn. nuo Sutarties įsigaliojimo dienos.
	3. Sutarties galiojimo pabaiga neatleidžia sutarties šalių nuo tinkamo šalių įsipareigojimų, atsiradusių iki Sutarties galiojimo pabaigos, pagal Sutartį įvykdymo.
	4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygų apraše. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygų aprašą ir (ar) Sutarties sudarymo metu, Sutarties šalys gali keisti tik neesmines Sutarties sąlygas (pasikeitus subtiekėjui dėl bankroto, restruktūrizavimo bylos iškėlimo ar likvidavimo procedūros pradėjimo, neatitikimo subtiekėjams keliamų kvalifikacinių reikalavimų, subtiekėjo vienašalio sutarties nutraukimo ar negalėjimo laiku ir tinkamai įvykdyti Sutarties sąlygas, jei jis pasitelkiamas, pasikeitus Sutarties koordinatoriui, pasikeitus finansavimo šaltiniams, pasikeitus rekvizitams).
	5. **Subtiekėjai ir subtiekėjų keitimo tvarka:**
		1. Jei tiekėjas pasiūlyme Sutarties vykdymui nurodė pasitelkiamą subtiekėją (-us), jie turi būti nurodomi Sutartyje, nurodant subtiekėjo (-ų) pavadinimą (-us) bei jam perduodamus įsipareigojimus.
		2. Sutarties vykdymo metu tiekėjas, raštu kreipęsis į Perkančiąją organizaciją ir gavęs raštišką jos sutikimą, gali keisti subtiekėją (-us), tačiau naujų subtiekėjų kvalifikacija turi atitikti konkurso sąlygų apraše subteikėjams keltus kvalifikacijos reikalavimus;
		3. Subtiekėjų pakeitimas įforminamas abiejų šalių papildomu susitarimu prie Sutarties per 10 darbo dienų nuo Perkančiosios organizacijos raštiško sutikimo išsiuntimo Tiekėjui datos;
		4. Tiekėjas Sutarties vykdymo metu privalės pakeisti atitinkamus sutartinius įsipareigojimus vykdantį subtiekėją, jei Perkančiosios organizacijos netenkins subtiekėjo vykdomų įsipareigojimų kokybė ar Perkančioji organizacija turės pagrįstą pagrindą manyti, kad dėl pasirinkto ir konkrečius įsipareigojimus vykdančio subtiekėjo veiksmų Sutarties vykdymas gali pasunkėti ar tapti neįmanomu;
		5. Jei Sutartyje numatytų įsipareigojimų įvykdymui Tiekėjas subtiekėjų nepasitelks, Sutarties vykdymo metu subtiekėjai negalės būti įtraukiami
	6. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad Konkurso metu sužinota informacija apie kitą šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
	7. Bet kokius mokesčius, kuriais gali būti apmokestinamos sumos, kurias gauna Tiekėjas arba Perkančioji organizacija šios sutarties pagrindu, privalės sumokėti atitinkamai pats Tiekėjas arba Perkančioji organizacija.
	8. Kiekviena Sutarties šalis padengs savo išlaidas, susijusias su pirkimo vykdymu, Sutarties pasirašymu, ir vykdymu, išskyrus atvejus, aiškiai nurodytus Sutartyje.
	9. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka ir toliau galioti.
	10. Perkančioji organizacija laimėjusio dalyvio pasiūlymą, sudarytą Sutartį ir Sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo Sutarties sudarymo ar jos sąlygų pakeitimo paskelbia Centrinėje viešųjų pirkimų informacinėje sistemoje. Šis reikalavimas netaikomas laimėjusio dalyvio pasiūlymo ar Sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju Perkančioji organizacija turi sudaryti galimybę susipažinti su nepaskelbtomis laimėjusio tiekėjo pasiūlymo ar Sutarties dalimis.
	11. Perkančioji organizacija ne vėliau kaip per 10 dienų CVP IS skelbia informaciją apie Sutarties neįvykdžiusį ar netinkamai ją įvykdžiusį tiekėją, kai pirkimo sutartis nutraukta dėl esminio pirkimo sutarties pažeidimo arba priimtas teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. Paskelbusi tokią informaciją, Perkančioji organizacija nedelsdama, tačiau ne vėliau kaip per 3 darbo dienas, apie tai informuoja tiekėją.
16. **Baigiamosios nuostatos:**
	1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, įteikiami pasirašytinai, jų originalus visais atvejais įteikiant kitai šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu. Apie savo adreso ar kitų rekvizitų pasikeitimą kiekviena šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.
	2. Sutartis sudaroma lietuvių kalba.
	3. Sutartis sudaryta dviem egzemplioriais – po vieną kiekvienai šaliai.
17. **Sutarties dokumentai:** prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:
	1. Konkurso sąlygų aprašas; techninė specifikacija; Perkančiosios organizacijos iki pasiūlymų pateikimo termino išsiųsti paaiškinimai;
	2. Tiekėjo užpildyta pasiūlymo forma ir Perkančiosios organizacijos prašymai paaiškinti pasiūlymą bei tiekėjo pasiūlymo paaiškinimai, pateikti pirkimo procedūros metu (jei jų bus); (dokumentai saugomi pas Perkančiąją organizaciją);
	3. Sutarties įvykdymo užtikrinimo dokumentai;
	4. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju, vadovaujamasi nurodyta eilės tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Konkurso sąlygų aprašo |
| 1 priedas |

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

**PASIŪLYMAS**

**KLAIPĖDOS MIESTO PAPLŪDIMIŲ RADIOFIKAVIMO PRIEMONIŲ SU PRISTATYMU IR MONTAVIMU skelbiamo MAŽOS VERTĖS PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

 (Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Asmens, pasirašiusio pasiūlymą saugiu elektroniniu parašu, vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

*/Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us).*

|  |  |
| --- | --- |
| Subtiekėjo (‑ų) pavadinimas (-ai)  |  |
| Subtiekėjo (‑ų) adresas (-ai)  |  |
| Įsipareigojimų dalis (procentais), kuriai ketinama pasitelkti subtiekėją (-us) |  |
| Darbai, kuriuos numatoma perduoti subrangovui teikti |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose (jų paaiškinimuose, papildymuose).

Pasirašydamas CVP IS priemonėmis pateiktą pasiūlymą saugiu elektroniniu parašu, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

Mes siūlome šias Prekes su pristatymu, sumontavimu, išmontavimu ir išvežimu:

|  |  |  |  |  |  |
| --- | --- | --- | --- | --- | --- |
| **Eil. Nr.** | Pavadinimas | Mato vnt. | Įkainis mato vienetui, Eur su PVM | Preliminarus kiekis | Preliminari bendra kaina, Eur su PVM |
| 1. | Radijo megafonas su pristatymu | vnt. |  | 40  |  |
| 2. | Radijo megafono sumontavimas | vnt. |  | 40  |  |
| 3. | Radijo megafono išmontavimas ir išvežimas į perkančiosios organizacijos nurodytą vietą | vnt. |  | 40 |  |
| **Preliminari bendra kaina Eur su PVM** (suma skaičiais ir žodžiais) |  |

*Pastabos:*

*- įkainiai ir kainos pasiūlyme nurodomi paliekant du skaitmenis po kablelio;*

*- bendra kaina turi atitikti pateiktų jos sudėtinių dalių sumą;*

*- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka;*

 *- nurodyti kiekiai yra preliminarūs Perkančioji organizacija neįsipareigoja nupirkti viso nurodyto preliminaraus kiekio. Nurodyti kiekiai gali keistis, tačiau nei daugiau nei 50 proc. į didžiąją ar mažąją pusę.*

 Teikdami šį pasiūlymą mes patvirtiname, kad siūlomos Prekės visiškai atitinka pirkimo dokumentuose nurodytus reikalavimus, į mūsų siūlomą kainą įskaičiuotos visos išlaidos ir visi mokesčiai ir mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

**Sutartyje bus fiksuojami įkainiai.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ši pasiūlyme yra pateikta ir konfidenciali informacija (dokumentai su konfidencialia informacija pateikti („prisegti“ atskirai).Atkreipiame dėmesį, kad nurodydamas konfidencialią informaciją tiekėjas turi pateikti pagrindimą dėl pasiūlyme nurodytos konfidencialios informacijos (kaip yra nurodyta pirkimo sąlygų aprašo 29 punkte):

|  |  |  |
| --- | --- | --- |
| Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | Dokumentas yra įkeltas šioje CVP IS pasiūlymo lango eilutėje  |
|  |  |  |
|  |  |  |

 |

*Pastaba. Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali pasiūlymo kaina arba, kad visas pasiūlymas yra konfidencialus.* ***Tiekėjui nenurodžius arba nurodžius, kokia informacija yra konfidenciali, tačiau nepateikus pagrindimo dėl pasiūlyme nurodytos konfidencialios informacijos, laikoma, kad konfidencialios informacijos pasiūlyme nėra.***

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

Pasiūlymas galioja iki **Perkančiosios organizacijos nustatyto termino.**

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas\*) |  | (Parašas\*) |  | (Vardas ir pavardė\*) |  |

\* Kadangi visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.

 Konkurso sąlygų aprašo

 2 priedas

**KLAIPĖDOS MIESTO PAPLŪDIMIŲ RADIOFIKAVIMO PRIEMONIŲ, ĮSKAITANT JŲ PRISTATYMĄ IR MONTAVIMĄ TECHNINĖ SPECIFIKACIJA**

Klaipėdos mieste Smiltynės, Melnragės ir Girulių paplūdimių radiofikavimui numatoma įrengti 40 vnt. radijo megafonų su atramomis:

Smiltynės paplūdimio prie centrinės gelbėtojų stoties - 10 vnt.

Smiltynės paplūdimio prie Naujosios perkėlos – 5 vnt.

II-osios Melnragės paplūdimio -7 vnt.

Neįgaliųjų paplūdimio – 2 vnt.

I-sios Melnragės paplūdimio – 8 vnt.

Girulių paplūdimio – 8 vnt.

Radijo megafoną sudaro: cinkuota atrama ne žemesnė kaip 4,5 m, 2 garsiakalbiai, akumuliatoriai, stiprintuvai, taimeriai ir kt. įranga, būtina radijo megafono veikimui.

**RADIJO MEGAFONŲ TECHNINIAI REIKALAVIMAI:**

1. Autonominis maitinimas
2. Montuojami 2 garsiakalbiai 180 laipsnių kampu ant cinkuotos atramos ne žemesnės kaip 4,5 m (atramas pritvirtinti prie persirengimo kabinos ar kt.);
3. Imtuvas montuojamas radijo megafone, siųstuvas gelbėtojų patalpose;
4. Siųstuvo – imtuvo veikimo nuotolis ne mažesnis kaip 3 km;
5. Veikimo laikas nuo 8.00 iki 22.00 val.;
6. Radijo kanalų skaičius ne mažesnis kaip 3;
7. Žemo dažnio stiprintuvo išėjimo galia ne mažesnė kaip 15 W;
8. Turi būti numatytas avarinis radijo megafono atjungimas;

Radijo megafono detalėms turi būti suteikta gamintojo garantija. Montavimo darbai atliekami pagal perkančiosios organizacijos raštišką užsakymą (faksu ar el. paštu).

Išmontuoti radijo megafonai (atramos, garsiakalbiai ir kt. įranga) išvežami saugojimui į perkančiosios organizacijos raštiškame užsakyme (faksu ar el. paštu) nurodytą vietą (Klaipėdos mieste).